kardosdrur/scandi-wiki huggingface dataset:
Durita Holm

Durita Holm (født 10. juni 1975) er en færøsk forfatter. Hun er opvokset i Sandur. Hendes forældre er Anna Katrin og Tórstein Holm.

Da hun var 21-år gammel rejste hun ud på have på en verdensomsejling med sit sejlskib Salka Valka. Rejsen varede i tre år. Undervejs, i Caribien, mødte hun nordmanden Erik Torjusen, der også var ude på æventyr med sin båd. Inden rejsen var færdig dannede de to par, og fik datteren Freya. Datteren var med ombord på resten af rejsen. Da rejsen omkring verden var slut startede hun at læse antropologi ved Oslo Universitet. Senere flyttede hun til en lille landsby i Andalusien i Spanien, hvor hun bor med sin mand og to døtre.

Durita Holm debuterede som forfatter i 1999 med en rejseskildring om de tre år hvor hun rejste rundt om jorden i Salka Valka. Bogen blev skrevet på færøsk og fik titlen Ferðin um bláu gongustjørnuna. Bogen er oversat til andre sprog, på dansk hedder den Rejsen om den blå planet. Efter at hun var flyttet til Andalusien udgav hun en rejseskildring om livet der. Bogen blev skrevet på færøsk og kaldes Á smølum andalusiskum gøtum. Den danske udgave kaldes På smalle andalusiske stier.

I 2013 udgav hun sin første roman, en krimi med titlen Offurmorðið. Offurmorðið er er den første færøsk krimi, der er skrevet af en kvinde.
I november 2014 udgav hun sin anden krimi, der har titlen Zapatista. Hovedpersonen i begge krimiromaner er den norske antropolog Alisa. Offurmorði foregår i Colombia i tyrefægtningmiljøer, Zapatista foregår i Mexiko. Begge krimier har fået positiv kritik på Færøerne.

Bibliografi 
 Ferðin um bláu gongustjørnuna. Freyja, 1999
 Rejsen om den blå planet. Borgen. 2000
 Á smølum andalusiskum gøtum. Freyja, 2003
 På smalle andalusiske stier. Borgen, 2003
 Offurmorðið. Kriminalroman. Freyja, 2013
 Zapatista. Kriminalroman. Freya, 2014

Noter 

Faglitterære forfattere fra Færøerne
Romanforfattere fra Færøerne
Kvindelige forfattere i det 21. århundrede
Personer fra Sandø
Krimiforfattere fra Færøerne
Moskva-Sjeremetevo Internationale Lufthavn

Moskva-Sjeremetevo Internationale Lufthavn ()  er en international lufthavn beliggende i Khimki, Moskva oblast, Rusland, 29 km nordvest for det centrale Moskva. Sjeremetevo er et knudepunkt for persontranfikken i det russiske internationale luftfartsselskab Aeroflots flyvninger, og er en af de tre store lufthavne, der tjener Moskva sammen med Domodedovo Internationale Lufthavn og Vnukovo Internationale Lufthavn (IATAs bykode for Sjeremetevo, Domodedovo og Vnukovo er MOW). I 2015 håndterede lufthavnen 31.612.000 passagerer og 265.040 fly bevægelser, hvilket gør lufthavnen til den største lufthavn i Rusland siden 2015.

Noter

Eksterne henvisninger 

Lufthavne i Rusland
Sjeremetevo Internationale Lufthavn
Etableret i 1957
Lufthavne i Sovjetunionen
Páll Nolsøe

Páll Nolsøe (født 26. oktober 1976 i København, opvokset i Tórshavn) er en færøsk forfatter.

Han tog sproglig gymnasieeksamen fra Hoydalar i 1996 og er uddannet cand.comm. i historie og kommunikation fra í RUC i 2006 og arbejder i landsstyrets administration i Tórshavn.

I november 2013 debuterede han som forfatter, da forlaget Sprotin udgav hans første roman, kriminalromanen Brot. I 2011 modtog han 3 måneders arbejdslegat fra Mentanargrunnur Landsins, og det gjorde det muligt for ham at tage orlov fra sit daglige arbejde og fordybe sig i arbejdet med at få romanen færdig, han havde startet med at skrive den mens han boede i Danmark.

Han er søn af statistikeren og politikeren Axel H. Nolsøe og Lena Nolsøe f. Jacobsen fra Klaksvík. Han har to døtre, født 2006 og 2008.

Bibliografi 
 1996 - Babba (novelle), Birting.
 2007 - Eftir deyðan livir dygdin – søgan um Magnus Heinason (radiospil), Kringvarp Føroya.
 2007 - Magnus Heinason – søgan um eitt justitsmorð? (artikel), Brot úr Føroya Søgu, Fróðskapur og Landsskjalasavnið 2007.
 2013 - Brot, kriminalroman, Sprotin, 466 sider

Noter 

Romanforfattere fra Færøerne
Krimiforfattere fra Færøerne
Personer fra Thorshavn
Jack Thibeau

Jack Thibeau (født 14. januar, 1941) er en amerikansk skuespiller, der har medvirket i både film og tv-serier. Han er bedst kendt for at have spillet fangen Clarence Anglin i filmen Flugten fra Alcatraz i 1979. I løbet af sin karriere, der gik fra 1975 til 1993, medvirkede han i flere film sammen med Clint Eastwood, heriblandt Seje bøffer og hårde bananer (1980), Dirty Harry vender tilbage (1983) og City Heat (1984).

Thibeau spillede også et antal mindre rolelr i film som The Hitcher (1986), Lethal Weapon (1987) og Action Jackson (1988). Derudover havde Thibeau roller i tv-serier som Miami Vice og Sledge Hammer!, hvor han spillede en hovedrolle i en enkelt episode.

Filmografi

Film

Fjernsyn 
I udvalg

Eksterne henvisninger 
 

Skuespillere fra USA
Jørgen Vestergaard

Jørgen Vestergaard (født 10. april 1939, Thisted, Danmark) er en dansk filminstruktør, producer, filmfotograf og manuskriptforfatter, som har instrueret Snøvsen og Snøvsen ta'r springet. Vestergaard har desuden produceret og instrueret en lang række dokumentarfilm og animations-dukkefilm.

Karriere 
Han kom i lære som journalist på Thisted Amts Avis og blev 1959 ansat som filmmedarbejder på Dagbladet Information.
På Krogerup Højskole var han med i filmkredsen og 1960 blev han Henning Carlsens instruktørassistent. Han blev senere tilknyttet Laterna Film og Teknisk Film Co. som freelance instruktør. "Koen og kamelen" fra 1963 blev hans debutfilm som instruktør.

Efter han 1965 i et mindre cirkustelt på Bakken instruerer "Kaptajn Voms Teater" fik han en henvendelse fra Danmarks Radios Teaterafdeling. De ville gerne producere dukkefilm for voksne, men manglede en instruktør. Det førte til at han instruerede TV-produktionerne "Lille Claus og Store Claus", "Don Christobal og Rosita" og "Skt. Annaland". For Statens Filmcentral fik han etableret et samarbejde om at være instruktør og manuskriptforfatter af dokumentar- og kortfilm. Han stifter 1969 sit eget produktionsselskab, som laver flere animations-dukkefilm for DR. Først fra et studie på Frederiksberg og sidenhen fra Jelling.

Han vender 1979 tilbage til Thy, hvor han indretter et studie i Sennels. Han skildrer med sine film "Danmark - dit og mit" (1981), "Et rigtigt bondeliv" (1994), "Fjordfiskerne" (1996) og "Brødre" (1996) hvordan vilkårene ændrer sig for landbefolkningen, der er beskæftiget i landbruget og fiskeriet. Filmene "Landsbyen lever" (1990) og "Et liv på landet" (2000) beskæftiger sig med vilkårene i landsbyerne.

En anden genre, som optager Vestergaard er portrætfilm. I "Cementkrucifikset" (1968) har han sammen med Broby-Johansen lavet en portrætfilm om den kontroversielle præst og billedhugger Anton Laier. Senere producerer han filmene "Sigurd Fafnersbane" (1981) sammen med digteren Steen Kaalø, Morten Maler (1989) sammen med forfatteren Knud Sørensen om middelalderens kirkemalere, Jens Søndergaard - Portræt af en maler (1995) og Ovartaci - kunstner på psykiatrisk hospital (1999).

Hans største gennembrud blev dog animations-dukkefilmene "Snøvsen" (1992) og "Snøvsen ta'r Springet" (1994), som begge er skrevet sammen med Benny Andersen.

Filmografi

Prisbelønninger 
 1993 Pråsprisen

Eksterne henvisninger

Kilder 

Filminstruktører fra Danmark
Personer fra Thisted
Danskere i 1900-tallet
Danskere i 2000-tallet
Modtagere af Pråsprisen
Jekaterinburg-Koltsovo Internationale Lufthavn

Jekaterinburg-Koltsovo Internationale Lufthavn (, )  er den internationale lufthavn i Jekaterinburg, Rusland, der ligger 16 km sydøst for byen.

Som den største lufthavn i Sverdlovsk oblast betjener Koltsovo også de nærliggende byer Aramil, Sysert og Polevskoj. Lufthavnen betjente 4.247.541.(2015) Lufthavnen er et knudepunkt for Ural Airlines, RusLine og Aviacon Zitotrans. På grund af lufthavnens beliggenhed centralt i Rusland er Jekaterinburg lufthavn medtaget på Ruslands føderale luftfartsagenturs (Rosaviatsias) liste over "prioriterede lufthavne".

Noter

Eksterne henvisninger 

Lufthavne i Rusland
Bygninger, konstruktioner og anlæg i Sverdlovsk oblast
Etableret i 1928
Lufthavne i Sovjetunionen
Jekaterinburg
Nagisa Oshima

Nagisa Oshima (31. marts 1932 – 15. januar 2013) var en japansk filminstruktør. Han var instruktør bag blandt andet  Merry Christmas, Mr. Lawrence.

Eksterne henvisninger 
 

Filminstruktører fra Japan
Pangnirtung

Pangnirtung (eller Pang, Pangniqtuuq, ) er en Inuitbebyggelse i det canadiske territori Nunavut. År 2011 havde byen 1.425 indbyggere, på en et areal af 7,54 km². Pangnirtung ligger på Baffin Island ved Pangnirtung Fjord, en dyp vig som munder ud i Cumberland Sound. Ca. 9 % av Baffin Islands ⋅ befolkning bor i Pangnirtung. Byen har en flyveplads, Pangnirtung Airport, (IATA-kod YXP – ICAO-kod CYXP).

Eksterne kilder og henvisninger 

 Byens websted

Nunavut
Lokaliteter
Henri Tomasi

Henri Tomasi (født 17. august 1901 i Marseille - død 13. januar 1971 i Paris, Frankrig) var en fransk komponist og dirigent. Tomasi studerede komposition og direktion på Musikkonservatoriet i Paris hos bl.a. Vincent d´Indy.

Han har skrevet 3 symfonier, orkesterværker, operaer, kammermusik, klaverstykker, vokalstykker etc.

Tomasi var som komponist lyriker, men med en moderne melodik og kromatik i sine kompositioner. Han hører til de vigtige komponister i Frankrig fra det 20. århundrede. Tomasi var også dirigent for flere anerkendte franske symfoniorkestre.

Udvalgte værker 

 Symfoni i C Dur - (1941) - for orkester
 Symfoni "Til minde om Hector Berlioz" - (1967) - for orkester
 Symfoni "Af den tredje verden" - (1968) - for orkester
 Havets stilhed" (1968) - for orkester

Kilde 
 Om Henri Tomasi på musicweb-international.com

Komponister fra Frankrig
Dirigenter fra Frankrig
Det internationale kommunistiske seminar

Det internationale kommunistiske seminar er en samarbejdsorganisation og årlig sammenkomst for socialistiske og kommunistiske partier fra hele verden. Initiativtagerne var det kommunistiske belgiske arbejderparti, som har arrangeret seminaret, siden det blev grundlagt i 1999. Seminaret er anti-revisionistisk og er i dag et af de mest omfattende samarbejdsorganer for de kommunistiske partier imellem efter østblokkens kollaps. Seminaret fokuserer på kampen mod imperialisme, forsvaret af marxismen-leninismen, mod reformister og revisionister. Fra Danmark har blandt andet Danmarks Kommunistiske Parti og Kommunistisk Parti deltaget.

Eksterne henvisninger 
International Communist Seminar 

Kommunisme
Etableret i 1999
Tobias Hamann

Tobias Hamann-Pedersen (født 8. september 1988) er en dansk autodidakt konditor, chocolatier og tv-vært ved en række kage- og bageprogrammer. Han er desuden uddannet hypnotisør i Los Angeles, USA, 2017. 

Tobias Hamann-Pedersen er opvokset i Gjessø ved Silkeborg. Han har studeret Østeuropastudier på Aarhus Universitet, men ikke færdiggjort sin uddannelse. Fra 2012-2014 arbejdede han som freelance skribent for Jyllands Postens rejsesektion Explorer og skrev rejseartikler fra blandt andet Bangladesh, Ukraine og Kirgisistan. 

Tobias Hamann-Pedersen blev landskendt, da han i 2014 vandt DR1's Den store bagedyst samt Den Store Jule -og Nytårsbagedyst. 

I 2015-2016 rejste han rundt i verden og optog tv-programmet "Bag Verden - med Tobias", DR1.  Med inspiration fra mennesker, landskaber og oplevelser forenede Tobias hvert land i en kage. 

I en serie juleprogrammer på DR1 med titlen "Smagen af et Juleeventyr" bagte Tobias spiselige udgaver af H.C. Andersens juleeventyr i selskab med Ole Thestrup, Søren Fauli og Søren Ryge.

Tobias Pedersen blev den 6. marts 2016 som den første amatør danmarksmester i disciplinen "chokoladeskulpturer" ved Callebaut Chocolate Showpiece Competition i Herning. 

I 2018 medvirkende han i DR-dokumentaren, "Hypnotisøren - Tobias og Ali Hamann". Han er barnebarn til hypnotisøren Ali Hamann. 

I 2020 vandt Tobias militærprogrammet "Stjerner i Trøjen" på Discovery+.

Bibliografi 
 Klassisk Tobias - kager og brød fra en amatør til en anden, - Gyldendal, 2015
 Tobias' Jul - 24 opskrifter på julepynt, du ikke behøver at hænge op, - Gyldendal, 2017
 Arven fra min morfar - to år i Ali Hamanns fodspor, - Gyldendal, 2019
Mandefantasier, - JP/Politikens Forlag 2021

Noter

Eksterne henvisninger 
 www.tobiashamann.dk - officiel website for Tobias Hamann

Personer fra Silkeborg 
Tv-værter fra Danmark
Konditorer fra Danmark
Kokke fra Danmark
Hypnotisører
Björnstorp slot

Björnstorp slot er et svensk slot i Gödelöv sogn i Lund kommune i Skåne. Det er opført i 1752 i rokokostil, og der er lavet om- og tilbygninger i 1860'erne og 1870'erne. Slottet ligger ved den vestlige ende af Romeleåsen, tre kilometer nord for Genarp, syd for stationsbyen Björnstorp.

Historie 
Den ældste kendte ejer af Björnstorp slot var Mikkel Pedersen Gønge, som i 1568 blev tildelt "kronens torp Björnstrup" i forlening. Derefter blev slottet ejet af Beata Mikkelsdatter Gønge, Clara Mostsdatter Gere, Falck Lycke, Lauritz Galtung og Barbara Grabow. Efter 1680 tilhørte Björnstorp lige som Svenstorp slot Johan Monrad, som er omtalt som ejer i 1700. Snart blev grevinde Christina Piper ejer af slottet. Hun fik i 1725 slottet som kompensation for en ubetalt gæld. Det var hende, der tog initiativ til at gøre Björnstorp til en rigtig herregård og fik opført hovedbygningen. Hendes datter, Hedvig Maria Sture, solgte Björnstorp i 1754 til Fredrik Gustav Gyllenkrok på Svenstorp. I 1779 blev Björnstorp fideikommis og har siden været i slægten Gyllenkroks eje. Sit nuværende udseende fik slottet ved en ombygning i 1868 under ledelse af Helgo Zettervall. 

Den nuværende ejer af Björnstorp er Thure Gabriel Gyllenkrok, der overtog slottet i 1941.

Eksterne kilder og henvisninger 
 Officiel hjemmeside 
 
 

Slotte i Skåne
Christinehofs slot

Christinehofs slot er et svensk slot i Andrarum sogn i Tomelilla kommune i Skåne. Det er tegnet af Georg Mockelten og opført i 1737-1740 i tysk barokstil. Det er nu en del af Christinehofs Ekopark. Nu til dags findes der en slotscafé, og i sommerperioden arrangeres der guidede ture i slottet og det nærtliggende Borstakärr vådområde samt Andrerums alunværk. Den oprindelige barokpark er nu en del af vildthegnet omkring slottet. Om sommeren afholdes der koncerter i parken, og selve slottet benyttes til udstillinger samt seminarer, konferencer og lignende.

Historie 
Christinehofs slot har rødder tilbage til højmiddelalderen. I det 14. århundrede er der beskrevet en gård ved navn Sjöstrup, som har ligget på slottets nuværende placering. Denne gård blev kaldt Syöthorp i unionstiden. Traditionen tilsiger, at bygningen i det 14. århundrede var ejet af en mand fra en tysk adelsslægt, Snakenborg. Efter stridigheder med egnens bønder i 1387 blev gården opført i stedet for Sjöstrup og Kolstrup og blev nu omtalt som godset Andrerum.

I 1725 købte Christina Piper Andrerums alunværk. Efter nogle år lod hun i passende afstand fra værket Christinehofs slot opføre; slottet gik mens hun levede under navnet Andrerum. Det slot, hun lod opføre, har tre etager, mansardtag og fremskudte fløje på hver side hovedindgangen. Efter Pipers død kom slottet til at indgå i Högestads fideikommis og var i slægten Pipers eje.

Eksterne kilder og henvisninger 
 Officiel hjemmeside 
 Högestad & Christinehof 
 

Slotte i Skåne
Merry Christmas, Mr. Lawrence

Merry Christmas, Mr. Lawrence er en japansk-britisk dramafilm fra 1983 instrueret af Nagisa Oshima. I filmen medvirker David Bowie, Tom Conti, Ryuichi Sakamoto og Takeshi Kitano i hovedrollerne. 

Filmen er baseret på Laurens van der Posts to romaner The Seed and the Sower (1963) og The Night of the New Moon (1970). Begge bøger omhandler hans oplevelser som japansk krigsfange.

Handling 
Filmen finder sted i Indonesien under Anden Verdenskrig.

Medvirkende 
 David Bowie som Jack 'Strafer' Celliers	
 Tom Conti som John Lawrence
 Ryuichi Sakamoto som Yonoi
 Takeshi Kitano som Gengo Hara
 Jack Thompson som Hicksley
 Johnny Okura som Kanemoto
 Alistair Browning som De Jong
 James Malcolm som Celliers broder
 Chris Broun som Celliers som ung
 Yuya Uchida som Kommandant

Kilder

Eksterne henvisninger 
 

Engelsksprogede film
Film fra Japan
Britiske film fra 1983
Dramafilm fra Storbritannien
Krigsfilm fra Storbritannien
Blå silkegøg

Blå silkegøg () er en fugl, der lever på Madagaskar.

Noter 
 Avibase - the world bird database

Eksterne henvisninger 

Madagaskars fugle
Gøge
The Paul

The Paul var en dansk restaurant, beliggende i Glassalen i Tivoli i København. Den eksisterede fra 2003 til 2011, og havde fra 2004 til lukningen én stjerne i Michelinguiden.

Historie 
Da Tivoli den 11. april 2003 åbnede for årets sæson, var det samtidig premiere på en gourmetrestaurant med kok Paul Cunningham som køkkenchef i lokaler i Glassalen. Det var Tivolis ledelses ambition, at forlystelsesparken skulle have én stjerne i Michelinguiden, og det skulle The Paul sørge for.

I marts 2004 fik The Paul tildelt én michelinstjerne, og dermed den første stjerne til en restauration i Tivoli.

Selskabet bag The Paul gik i november 2008 i betalingsstandsning, da Cateringgruppen, som ejede halvdelen af restauranten, ikke kunne fortsætte sit finansielle og administrative engagement på grund af finanskrisen. Derefter blev driften af The Paul flyttet over til Tivoli, hvilket var første gang i havens historie, at den overtog halvdelen af ejerskabet i en restaurant. Den daglige drift af The Paul fortsatte uændret.

Paul Cunningham valgte i september 2011 at lukke The Paul permanent, efter at han var blevet ramt af stress. The Paul havde sidste åbningsdag den 24. september 2011, efter at den siden 2004 havde bevaret sin stjerne i Michelinguiden. Lokalerne i Glassalen blev året efter overtaget af Adam og James Price, mens Cunningham rykkede til Henne Kirkeby Kro i Vestjylland.

Referencer 

Tivoli
Værtshuse og spisesteder i København
Tidligere danske restauranter med Michelin-stjerne
Danske virksomheder etableret i 2003
Ophørt i 2011
Gense

AB Gense er en svensk producent af husholdningsartikler af metal. Navnet er en forkortelse og står for Gustaf Eriksson NySilverfabrik, Eskilstuna. Gense er Sveriges ældste eksisterende aktieselskab. Virksomhedens hovedkontor og fabrik ligger i Eskilstuna.

Gense er Nordens største producent af sølv og rustfrit bestik, gaveartikler, køkkengrej i støbejern samt serveringsartikler til storkøkkener. Gense har datterselskaber i Sverige, Danmark, Finland, Belgien og Frankrig.

Historie 
Gense blev etableret i 1856 da svenden Gustaf Eriksson efter at have fået sit svendebrev etablerede en smedje. Der blev bl.a. fremstillet kaffebrændere og kakkelovnslåger. i 1885 overtog sønnen Axel Eriksson virksomheden og man begyndte en produktion baseret på nysølv og forsølvet galvaniseret messing. I 1897 blev GENSE registreret hos Patent- och registreringsverket med löpnummer 4, hvilket gør at AB Gense i dag er Sveriges ældste endnu eksisterende registrerede aktieselskab.  

Inden århundredskiftet begyndte virksomheden i stigende grad at fremstille bestik og service i nysølv. Også produkter som kaffe- og teservice, brødkurve, bakker, lysestager og bordfødder fik plads i produktionen. Gennem årtier voksede virksomheden og efter århundredeskiftet havde Gense over 100 medarbejdere. I 1935 begyndte Gense en satsning på rustfrit stål til bestik og serveringsartikler. Efter mere end 100 år, 1964, opkøbte Gense af Guldsmedsaktiebolaget GAB og produktionen blev udvidet med bl.a. bestik i sølv.

Eksterne henvisninger 
 Genses hjemmeside

Fremstillingsvirksomheder fra Sverige
Isenkramproducenter
Etableret i 1856
Eskilstuna
Kongelige hofleverandører
Kjosfossen

Kjosfossen er et vandfald på Flåmselvi i Aurland kommune i Sogn og Fjordane i Norge. Vandfaldet, der er en af landets mest besøgte seværdigheder, ligger lige nedenfor Reinungavatnet, øverst i Flåmsdalen. Det har en total faldhøjde på 225 meter, fordelt på flere fald med en horisontal længde på ca. 700 meter.

Flåmsbanen passerer lige foran og over den nedre del af vandfaldet, der er en af hovedattraktionerne for de mange turister, der kører med banen. Her ligger Kjosfossen Station, der blev åbnet i 1951 for at passagerne kunne stå af toget og besigtige vandfaldet. Vandfaldet og stationen ligger omkring fire kilometer fra Myrdal Station. I sommersæsonen viser det overnaturlige kvindelige væsen huldre sig, når toget ankommer til stationen, og opfører en dans og sang ved vandfaldet. Skuespillerne er studenter ved Den norske ballettskole.

Der er bygget et mindre vandkraftværk ved vandfaldet, Kjosfoss kraftverk, for at producere strøm til banen.

Noter

Eksterne henvisninger 

Vandfald i Vestland
Seværdigheder i Norge
Aurland
Arctic Winter Games

Arctic Winter Games er en international fejring af arktisk sport og kultur. Begivenheden afholdes siden 1970 hvert andet år i en by i området omkring Arktis.

Baggrund 
Arctic Winter Games blev etableret i 1969 under lederskab af Alaskas guvernør Walter J. Hickel, Stuart M. Hodgson, kommissionær for Northwest Territories og kommissæren for Yukon James Smith. Konceptet er at skabe et forum hvor atleter fra arktis kan deltage på deres egne vilkår, på deres egen scene. Ideen kom fra Cal Miller, der var rådgiver for Yukons hold ved Canada Winter Games i 1967.

I 1970 i Yellowknife i Canada deltog 500 atleter, trænere og officials til de første Arctic Winter Games nogensinde. Deltagerne kom fra Northwest Territories, Yukon og Alaska. Siden da har legene været afholdt ved 15 lejligheder på forskellige lokaliteter og med et støt stigende deltagertal fra flere og flere steder. I 2002 blev legene for første gang afholdt i fællesskab mellem to byer. Det var Nuuk i Grønland og Iqaluit i Nunavut.

Deltagere 
I alt ni kontingenter deltog i Arctic Winter Games i 2006. Den gruppe af hold udgjorde også deltagerne ved de tidligere lege.
 Alaska, USA
 Grønland
 Northern Alberta, Canada
 Northwest Territories, Canada
 Nunavik, Quebec, Canada
 Nunavut, Canada
 Lapland (Sápmi) (Norge, Sverige, Finland, Kola-halvøen i Rusland)
 Yamalo-Nenets Autonomous Okrug, Rusland
 Yukon, Canada

Værtsbyer 
Værtsbyerne har primært været i Canada og i USA.

Hodgson Trofæet 
Hodgson trofæet for fairplay og teamspirit tildeles ved slutningen af hver lege. Trofæet er navngivet efter Stuart Milton Hodgson, tidligere kommissionær i Northwest Territories.

De tidligere vindere af trofæet er:

Referencer

Eksterne henvisninger 
 Arctic Winter Games Official Website
 CBC Digital Archives   – Arctic Winter Games
 2002 Arctic Winter Games
 1970 The First Arctic Winter Games, NWT Historical Timeline- A Prince of Wales Northern Heritage Centre Online Exhibit

Sportsarrangementer
Kultur i Arktis
Nordamerika
Sportskonkurrencer